section_heading: Političke veze
paragraph_text: Ivan Kukuljević Sakcinski bio je vrlo sklon Rusima. Preko Mihaila Fjodorovića Rajevskog, ruskog svećenika, koji je djelovao u ruskom veleposlanstvu u Beču, Sakcinski je stupio u kontakt s velikom brojem ruskih akademika, slavista, sveučilišnih profesora s kojima se godinama dopisivao. Pisao je N. A. Popovu 1877.: "Vi u Moskvi vrlo dobro znadete, otkuda Južni Slaveni očekuju spas, da su oči Slavena uprte u Vas i da su sva srca s Vama". Sakcinski je dobio mnoga počasna ruska priznanja.